ตลท.สั่ง AEC-NCL แจง Trading Alert พร้อมจับติด Cash Balance เริ่มพรุ่งนี้!
ตลท.สั่ง AEC-NCL แจง Trading Alert พร้อมจับติด Cash Balance เริ่มพรุ่งนี้!
1 มิ.ย. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัทหลักทรัพย์ เออีซี จำกัด (มหาชน) หรือ AEC และบริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List) พร้อมทั้งประกาศให้ AEC รวมถึงบริษัทหลักทรัพย์ เออีซี จำกัด (มหาชน) ครั้งที่ 6 หรือ AEC-W6 และ NCL เป็นหลักทรัพย์ที่เข้าข่ายมาตรการกำกับการซื้อขาย เริ่ม 2-22 มิ.ย.2564
โดยราคาหุ้น AEC ปิดตลาดวันนี้ (1 มิ.ย.64) อยู่ที่ 1.54 บาท ปรับตัวขึ้น 0.18 บาท หรือ 13.24% ด้วยมูลค่าการซื้อขาย 236.10 ล้านบาท ขณะที่ NCL ปิดตลาดที่ระดับ 1.95 บาท ปรับตัวขึ้น 0.30 บาท หรือ 18.18% ด้วยมูลค่าการซื้อขาย 371.9 ล้านบาท